Proosa kivikalmistu

Proosa kivikalmistu (ka Saha-Loo kivikalme) on Pirita jõe paremkaldal Loo alevikus kunagise Proosa talu maadel olev kivikalmete rühm.Proosa kivikalmistu. Eesti Entsüklopeedia

Seal on läbi uuritud üks kivikirstkalme, tarandkalme ja kivivarekalme. Kivikirstkalme oli rajatud hilispronksiajal, sealsed järelmatused pärinesid aga ka eelrooma ja rooma rauaajast. Tarandkalme oli ühe tarandiga, küljepikkusega 7,35 m ja rikkalike panustega. Surnud olid maetud enamasti põletatult. See tarandkalme oli kasutuses aastatel 300–450.Valter Lang. Baltimaade metalliaeg. Õppematerjale. Tartu, 2003. Lk 56 Kivikirstkalme ja tarandkalme on näidisena taastatud.

Ebakorrapärasest pae- ja raudkivide lasust koosneva kivivarekalme mõõtmed olid 40x35 m ning surnuid sängitati sinna põletatult ja rikkalike hauapanustega. Ajaliselt eristub kaks kivivarekalme kasutamise etappi: esimene rahvasterännuajal, teine hilisrauaajal.Valter Lang 2003, lk 87–88

 Viited 

Kategooria:Harju maakonna kalmistud
Kategooria:Jõelähtme vald
Kategooria:Eesti muistised